МЕТОДИКА
ЗА ОПРЕДЕЛЯНЕ КОМПЛЕКСНАТА ОЦЕНКА НА ОФЕРТИТЕ
Оценяването и класирането на офертите се извършва по критерия „Икономически най-изгодна оферта” съгласно чл. 70, ал. 2 т. 3 от ЗОП. Чрез настоящите показатели за оценка се осигурява определяне на офертата, която предлага най-добро съотношение качество-цена.
Комисията прилага методиката по отношение на всички, допуснати до оценка оферти, без да я променя. Изчисленията се извършват с точност до два знака след десетичната запетая.
Оценката се извършва по посочените показатели и съответните им относителни тежести и съгласно комплексната оценка (КО) по следната формула:
КО = ПИ + ЦП, където:
1. Показател  ПИ „Подход за изпълнение на  предмета на поръчката“ с максимален брой – 60.00 точки;
3. Показател ПЦ „Ценово предложение“ с максимален брой точки по показателя – 40.00 точки;
На първо място се класира участникът, получил най-висока комплексна оценка на офертата. Максималният брой точки, който може да получи участник на комплексна оценка, е 100.00 т.
Преди да пристъпи към оценяване на показателите от техническите оферти на участниците, комисията проверява дали същите са подготвени и представени в съответствие с изискванията на документацията за обществена поръчка в процедурата и техническата спецификация. Комисията предлага за отстраняване от обществената поръчка участник, който е представил оферта, която не отговаря на предварително обявените условия на Възложителя, за изпълнение на поръчката. 
Допуснатите до оценка технически предложения на участниците се оценяват по скалата посочена по-долу при спазване на критериите за присъждане на определен брой точки. 
Преди да пристъпи към подвеждане на ценовите предложения под посочената по-горе формула за оценката, същите се проверяват, за да се установи, че са подготвени и представени в съответствие с изискванията на Документацията за обществена поръчка. 
При различия между сумите, изразени с цифри и думи, за вярно се приема словесното изражение на сумата.
1. Показател ПИ „Подход за изпълнение на  предмета на поръчката“ 
Максимален брой точки по показателя – 60.00 точки. 
Оценката по показател ПИ се формира на основание  представеното  от всеки участник предложение за изпълнение на поръчката и съгласно точковата система за оценяване по скалата, посочена по-долу.  При изготвяне на техническото предложение всеки участник трябва задължително да съобрази техническата спецификация, проектната документация и останалите изисквания, заложени в  документацията  за участие в процедурата. На оценка подлежат единствено предложения, които отговарят на минималните изисквания на възложителя към съдържанието на отделните части на офертата, на другите изисквания на възложителя, посочени в документацията  за участие, на техническата спецификация, на действащото законодателство, на съществуващите технически изисквания и стандарти и са съобразени с предмета на поръчката.
„Неподходяща оферта“ е тази оферта, която не отговаря на техническите спецификации и/или на изискванията за изпълнение на поръчката и/или указанията на възложителя и/ или е подадена от участник, който не отговаря на поставените критерии за подбор и/или за когото е налице някое от посочените в процедурата основания за отстраняване.
Техническото предложение представлява предложение за цялостния подход за изпълнение на обекта, при което трябва задължително да съдържа най-малко следните изискуеми части: 
Част 1: Предложение за подхода и организацията на изпълнение на обекта, включващ технология, последователност и взаимовръзка на извършване на СМР, в съответствие с нормативните изисквания, техническата спецификация и линейния график за изпълнение (изпълнението на обекта следва да е разделено на етапи, по дейности и задачи съобразно организацията на участника, при съблюдаване на предварително обявените условия на възложителя), като е представено съблюдаването на общите изисквания за безопасни и здравословни условия на труд в строителството. 
Част 2: Предложение за организацията на обезпечаване на необходимите ресурси, организация на работата на човешкия ресурс за всички дейности, включени в поръчката - състав, техническа обезпеченост и координация на работната ръка, които да съответстват на приложения Линеен график и диаграма на работната ръка, с посочена йерархична схема, при което е посочено как се разпределят основните отговорности и дейностите между предвидения от участника човешки ресурс, в съответствие с изложението на подхода за изпълнение на обекта и предварително обявените условия на възложителя.
Част 3: Предложение по отношение процеса на комуникация и координация, контрол и субординация както между експертите на изпълнителя, така и между заинтересованите лица в рамките на изпълнението на поръчката, включително при допустимите варианти по прекъсването ѝ.
Част 4: Предложение за организация за контрол на качеството при изпълнение на СМР и вътрешни правила на фирмата за осигуряване на качеството. Представени са мерки и начини за контрол на изпълнението на задачите, с посочени отговорните лица, техните задължения, очакваните резултатите  с оглед спазване на изискванията за качество на завършения обект на строителство. За периода на изпълнение на СМР е представен подход за доставка на материалите, както и входящият контрол от страна на експерти, отговарящи за мониторинга на качеството при получаване на материали, оборудване и други стоки на обектите. Предложени са мерки за вътрешен контрол и организация на работата на строителния екип, с които да се гарантира качествено изпълнение на строителните процеси.
Всяка една от мерките за осигуряването на качеството следва да бъде съпроводена от: същност и обхват на мярката; описание на експертите, които са ангажирани с нейното изпълнение; описание на отделните техни задължения, свързани с конкретната мярка, както и взаимовръзката между отделните експерти с цел осъществяване на цялостен контрол на качеството по изпълнение на поръчката; както и описание на очакваното въздействие на конкретната мярка към изпълнението на договора като цяло.
Част 5: Предложение за реализация на идентифицираните като минимално необходими базови мерки за ограничаване на негативното влияние от строителния процес върху околната среда. Мерките е необходимо задължително да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за СМР без значение на нейния обхват и специфични особености. Всяка мярка е необходимо да съдържа едновременно следните два компонента: А). Предложение относно обхвата и предмета на мярката; и Б). Текущо прилагане на мярката и предприемане и прилагане на действия в случаите на отклонение от изпълнението ѝ.
Базовите мерки, идентифицирани като минимално необходими, са:
· Недопускане на замърсяване на работните и прилежащите площи с отработени горива, масла и др. работни течности от механизацията;
· Намаляване запрашеността на атмосферния въздух при изпълнение на поръчката;
· Управление на генерираните строителни отпадъци в процеса на строителство;
	
Част 6: Предложение за организация на дейностите по отстраняване на гаранционни дефекти по време на гаранционния срок.
С оглед социалната значимост на този проект за възложителя е важно в този раздел участникът да предложи, а в последствие и приложи своята организация за действие по повод на установяване и отстраняване на гаранционни дефекти в нормативно определения гаранционен срок. Предложената организация следва да е съобразена с техническите спецификации и особеностите на обекта и нормативните изисквания с цел осигуряване на срочност и адекватност на изпълнените действия. Представената организацията на изпълнение следва да включва цялостно изпълнение на това задължение, включително и отговорните експерти и техните конкретни задължения, взаимовръзката между тях, както и взаимовръзката с възложителя. Участникът следва и да предложи, а в последствие и изпълни конкретен времеви - план за мобилизация и организация на изпълнението на гаранционните дейности по етапи. Участникът следва да обоснове предложения срок за реакция за отстраняване на гаранционни дефекти, като опише ресурсната си обезпеченост. 
Участникът следва да направи предложение за мерки (минимум 2) за обепечаване на срочното и точно изпълнение на това задължение. 
За всяка една от мерките участникът следва да дефинира наименование, същност и обхват, конкретните дейности, които се предвиждат за изпълнението й, конкретния експерт или служител, ангажиран с прякото й изпълнение, ако лицата ангажирани с изпълнението й са повече от един, кой екпсерт коя от дейностите ще изпълнява с посочване на техните конкретни задължения, както и посочване на екпсертите от ръководния състав на участника, които ще  контролират изпълнението на мярката и начините му на взаимодействие с контролирания/те екперт/и. Мерките следва да бъдат съпроводени и от дефиниране на очаквания ефект от изпълнението на конкретната мярка в смисъл на постигането на целите на  настоящия раздел.
Предложените мерки следва да гарантират спазването на нормативната уредба и изпълнението на дейността по отстраняване на гаранционни дефекти по време на експлоатацията на обекта в рамките на гаранционния срок.  
Възложителят ще приеме, че предложените мерки гарантират тези изисквания, ако от предложената съвкупност от дейносто по конкретната мярка на база експертна оценка е налице обоснована връзка между дефинираните от участникът същност на мярката и дейнсотите по нейното изпълнение от една страна и очаквания ефект от нея от друга, като се отчита и спецификата на  предмета на обществената поръчка и предлжението по всяка една от мерките, включително и действията по организация не са формални.
Част 7: Следва да се представи Линеен график за изпълнение на СМР (във формат Диаграма на Гант или еквивалентен вид), придружен от диаграми на работната ръка и механизацията – който отразява поетапност по дейности и задачи на изпълнението на поръчката, отчитайки времето за тяхното изпълнение, включително подготвителни работи (мобилизация), работи по изпълнението на СМР, тествания (в приложимите случаи), предаване на строежа, както и всички други съпътстващи работи, необходими за постигане целите на договора, и разпределение на работната сила и механизация, при съблюдаване правилната технологична последователност на дейностите, с оглед осигуряване на ефективно изпълнение на обществената поръчка. Предложеният линеен график трябва да отразява предложението за изпълнение на всички дейности по поръчката и да съдържа информация за тяхната продължителност, предвиден брой работници, механизация, времетраене, начален и краен ден за всяка дейност. В линейния график трябва да е посочена последователността и взаимообвързаността между отделните дейности и поддейности в рамките на предложения срок. Линейният график следва да е в съответствие с техническите спецификации и предварително обявените условия на възложителя. 
[bookmark: _GoBack]Забележка: Линейният график не подлежи на оценяване, но следва задължително да се представи обвързано с организацията на изпълнение на дейностите, доколкото представя изпълнението в съответствие с офертата на участника и изискванията на възложителя. 
Между представените линеен график, диаграмите на работната ръка и механизация и предложените организация и подход на изпълнение на дейностите следва да е налице пълно съответствие, както и по отношение на информацията, съдържаща се в отделните части на самия линеен график.
Участник, който представи Линеен график, който не отговаря на изискванията на Възложителя ще бъде отстранен от участие в процедурата.
 Участник, чиито линеен график показва технологична несъвместимост на отделните дейности и операции, както и противоречие с предложените организация и подход на изпълнение на дейностите, техническата спецификация или нормативен документ, уреждащ строителните процеси се отстранява. 
Срокът /сроковете/ за изпълнение на дейностите, заложени в линейния график, трябва да съответства на предложения срок /срокове/ в образеца на техническото предложение от Документацията за участие за възлагане на обществена поръчка, както и на съдържанието на останалите елементи от техническото предложение.
. 
Важно!!! 
1. Ще бъдат отстранени участниците, в чиито предложения е констатирано разминаване между предложения срок за изпълнение и линейния график извън математически допустимото закръгляване при изчисление. 
2. Предложения подход за изпълнение на строителството  и линейният график следва да обосновават предложения от участника срок за изпълнение на поръчката. В противен случай участникът ще бъде отстранен. 
3. Участник, чиито линеен график показва технологична несъвместимост на отделните дейности и операции, както и противоречие с предложените организация и подход на изпълнение на дейностите, техническата спецификация или нормативен документ, уреждащ строителните процеси се отстранява. Ако участник не представи Техническо предложение и/или някое от приложенията към него, или представеното от него предложение за изпълнение, или приложенията към него, не съответстват на изискванията на Възложителя, той ще бъде отстранен от участие в процедурата. 
4. Ако Техническото предложение от офертата на участник, не съдържа някое от горните приложения или съдържа приложения, които не съответстват на изискванията на техническата спецификация, участникът ще бъде отстранен от по-нататъшно участие, като неотговаряща на това предварително обявено условие. 
5.  Ако в Техническото предложение и/или в някое от горните приложения, участникът е допуснал вътрешно противоречие, касаещо последвателността и взаимообвързаността на предлаганите дейности по изпълнение на поръчката се отстранява от участие.
6. Участник, чийто линеен календарен план и/или строителна програма имат липсващи изискуеми показатели, показват технологична несъвместимост на отделните строителни операции, както и противоречие с техническата спецификация или други условия, заложени в процедурата или нормативен документ, уреждащ строителните процеси, се отстранява.


 Техническото предложение се проверява дали отговоря на минимално поставените изисквания за съдържание, качество и наличие на задължително изискуеми елементи и дали в своята последователност гарантира навременното постигане на резултати, спрямо минималните изисквания на техническата спецификация, като в случай, че спрямо него не може да бъде констатирано мотивирано наличие на никое от определените от възложителя надграждащи условия, то ще бъде оценено с минималния брой точки по показателя – 15.00 (петнадесет) точки.
Техническо предложение, което отговаря на предварително обявените изисквания на възложителя, съдържа задължително изискуемите елементи и в своята последователност, гарантира навременното постигане на резултати, като спрямо него може да бъде заключено мотивирано наличието на някое от изброените по-долу условия, надграждащи техническото предложение, ще получи за наличие на всяко едно условие допълнително по 15.00 (петнадесет) точки за всяко едно от изброените по-долу условия (пояснение: при мотивирано наличие на само едно надграждащо условие оценката се определя на 30.00 точки /15.00т + 15.00т/, при две надграждащи условия – 45.00 точки /15.00т + 15.00т + 15.00т./, при три – 60.00 точки /15.00т + 15.00т + 15.00т + 15.00т/.
УСЛОВИЯ, НАДГРАЖДАЩИ ТЕХНИЧЕСКОТО ПРЕДЛОЖЕНИЕ:
1. За всяка задача са посочени ключови моменти при изпълнението, свързаните с тях изходни данни и факторите за навременното и ефективно изпълнение на поръчката, и са дефинирани необходимите ресурси за нейното изпълнение (материали, механизация и оборудване, човешки ресурси и др.) с посочени конкретни задължения на отговорния/те ключов/и експерт/и съобразно спецификата на задачата като са формулирани конкретно предложени технически подходи за изпълнение. 
* За целите на настоящата методика под „задача" се разбира обособена част от дефинирана дейност, която може да бъде самостоятелно възлагана на отделен експерт и чието изпълнение може да се проследи еднозначно, т.е. има ясно дефинирани начало и край и измерими резултати.
2. Представена е вътрешна организация като последователност от конкретни мерки, действия и задължения на отговорните експерти, които осигуряват вътрешния контрол на участника при изпълнението на поръчката чрез конкретно предложени технически подходи за изпълнение, които освен да гарантират ефективното и навременно изпълнение в съответствие с изискванията на приложимите към изпълнението на поръчката норми, стандарти и практики, обосновава повишаване на ефективността при изпълнението на поръчката.
3. Предложени са допълнителни мерки извън базово идентифицираните от възложителя като минимално необходими, касаещи екологични характеристики, а именно намаляване на негативното въздействие от изпълнението върху околната среда. Допълнителните мерки е необходимо задължително да отчитат спецификата на възлаганите работи и да са насочени към конкретната обществена поръчка, а не да са мерки от общ характер, т.е. да са приложими към всяка една поръчка за СМР без значение на нейния обхват и специфични особености. Всяка мярка е необходимо да съдържа едновременно следните два компонента: А). Предложение относно обхвата и предмета на мярката; и Б). Текущо прилагане на мярката и предприемане и прилагане на действия в случаите на отклонение от изпълнението ѝ.
ВАЖНО ! Ще се счита, че всяко от изброените по-горе условия не е налице и същото няма да бъде отчетено като надграждащо конкретното предложение за изпълнение на поръчката, за оферти, в които по отношение на което и да е от описаните „Условия, надграждащи техническото предложение“ е констатирано наличие на външни признаци за спазването им, но същите не отговарят на условията за надграждане на предложението, тъй като е спазена само формата, но тя не допринася за качеството на изпълнението.
Условието не е налице и същото няма да бъде отчетено като надграждащо конкретното предложение за изпълнение на поръчката и в случай, когато по отношение на конкретно условие бъдат открити такива пропуски и/или несъответствия, които от една страна не могат да повлияят на изпълнението на поръчката, с оглед спазване на правилната технологична последователност и минималните изисквания на възложителя, но от друга страна наличието на пропуски и/или несъответствия, в конкретното условие, не позволява на същото да допринесе за повишаване качеството на изпълнението.
Достатъчно е наличието на една от горецитираните хипотези, за да не бъде отчетено условието като надграждащо техническото предложение.
Дефиниция на понятия:
Ясно/конкретно/изчерпателно - следва да се разбира изброяване, което недвусмислено посочва конкретния етап, конкретния вид дейност по начин, по който същият да бъде индивидуализиран сред останалите предвидени етапи/съответно останалите предвидени видове дейности.
Подробно/задълбочено/детайлно - описанието, което освен, че съдържа отделни етапи, видове дейности, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността и начина на изпълнение или други факти, имащи отношение към повишаване качеството на изпълнение на поръчката и надграждане над предвидените технически спецификации и изисквания
Общо/бланкетно - следва да се разбира изброяване, което посочва етап, вид дейност , чрез позоваване на общоизвестни методи, факти и/или обстоятелства, без същите да са посочени като поредица от взаимосвързани конкретни действия и/или се преповтаря техническата спецификация, съдържа общ ангажимент, че е създадена организация за изпълнение на поръчката.
Значим/реален/съществен – следва да се разбира посочването и отчитането от участника на въздействия, които са действителни и обективно съществуващи, както и такива имащи голяма стойност, важност и носещи съдържание.
Формално описание – описание, което не е насочено конкретно към предмета на поръчката; има общ бланкетен характер
Несъществени пропуски и/или частично съответствие – налице е, когато е констатиран пропуск и/или частично съответствие, но липсващата информация може да бъде установена от други факти и информация, посочени в офертата на участника и констатираните пропуски и/или частично несъответствие не могат да повлияят на изпълнението на поръчката.
Адекватен–напълно съответстващ, отговарящ на нуждите и очакванията.
Ефективен–в най-общ смисъл показва съотношението на постигнатия резултат спрямо поставента цел. Процес, в който се постигат добри резулати. Ефективността е свързана с целесъобразността на действията.
Задача – обособена част от дефинирана дейност, която може да бъде самостоятелно възлагана на отделен експерт и чието изпълнение може да се проследи еднозначно, т.е има ясно дефинирани начало и край и измерими резултати. 
2. Показател ЦП „Ценово предложение“ - максимален брой точки по показателя – 40.00 точки.
Изчислява се по формулата:
ЦП = (Цmin/ Цn) х 40 = ,  където        
Цmin – предложена най-ниска цена за изпълнение на поръчката.
Цn – предложената цена в офертата на участника (лв.) 

4. Крайно класиране
Крайното класиране на участниците се извършва по броя на точките, получени за всеки участник. На първо място се класира участникът получил най-висока комплексна оценка, съгласно гореописаната методика за оценка на офертите.

